open-index/open-wikipedia-markdown huggingface dataset:
צומת יד מרדכי

**צומת יד מרדכי** (על שם הקיבוץ שבקרבתו) הוא צומת בקצהו הדרומי של כביש 4, והוא שוכן כ-6 קילומטרים מצפון למחסום ארז. מהצומת מתפצל כביש 34 החולף על העיר שדרות, ומגיע עד צומת נתיבות. בצמוד לצומת ממוקם המרכז המסחרי "מפגש יד מרדכי", ובו תחנת דלק, מסעדות, חנות לממכר מוצרי דבש של קיבוץ יד מרדכי, וחנויות נוספות.

בסוף שנת 2005 לאחר ההתנתקות הקימו מפוני אלי סיני בצומת, עיר אוהלים במחאה על כך שבניגוד למובטח, טרם נמצאו להם פתרונות דיור. הם קיימו במקום חיי קהילה, תוך בניית אוהלי לינה ענקיים, אוהל סלון משותף, וקרוונים שהוסבו למטבח מרכזי. העיר פורקה רק לאחר 334 יום ביולי 2006, כאשר המשפחות עברו למשכנן הזמני בעיר אשקלון.

צומת יד מרדכי נבחר כאתר הנצחה לתשעת הישראלים שנהרגו בפיגוע איסמעיליה, כיוון שבמקום הייתה תחנתם האחרונה בישראל בטרם עברו את הגבול למצרים. האתר ממוקם על גבעה בפינה הדרום מזרחית של הצומת.

בחודש יולי 2012 חלה הסלמה בפעילות ארטילרית מכיוון רצועת עזה למדינת ישראל. בירי ממקלע כבד אל צומת יד מרדכי נגרם נזק למבנים ולמכוניות שחנו במקום.

במהלך טבח שבעה באוקטובר התפרסו לוחמי מג"ב בצומת בעקבות הכרזת מפקד המחוז הדרומי על חדירת מחבלים ואירוע רב זירתי, והצליחו לעצור ולהרוג את מחבלי החמאס שהיו רכובים על שמונה אופנועים בדרכם צפונה לערי ישראל הדרומיות.

## קישורים חיצוניים

## הערות שוליים

יד מרדכי, צומת
יד מרדכי, צומת
קטגוריה:יד מרדכי: תחבורה
קטגוריה:הנגב המערבי: תחבורה
PowerShell

**PowerShell** או **Microsoft PowerShell** (בעבר **Windows PowerShell**) היא סביבת עבודה לאוטומטיזציה של משימות של חברת מיקרוסופט, המכילה ממשק שורת פקודה ושפת תסריט, ומשולבת בסביבת .NET. פאוור-של מותקן כברירת מחדל במערכת ההפעלה חלונות. פוואר-של זמינה גם בלינוקס אבל עם פחות יכולות.

אם המשתמש משתמש במערכת ההפעלה חלונות ניתן להשתמש גם ב-COM ו-WMI ובכך לגשת לכלי ניהול במערכות חלונות מקומיות ומרוחקות.

בפאוור-של, פעולות ניהול מתבצעות על ידי *cmdlets* ("קומנד-לטס") - מחלקות NET. המממשות פעולה מסוימת. מספר פקודות שכאלו מרכיבות יחדיו תסריט, אשר יכול בנוסף לגשת לנתונים בזמן ריצה, במערכת קבצים או ב-Registry. נוסף על כך, פאוור-של מכילה ממשק תכנות יישומים ויכולה להיות מוטמעת בתוכניות שונות, אשר ימנפו את היכולות שלה לביצוע פעולות בסביבת חלונות.

## קישורים חיצוניים

* 

## הערות שוליים

קטגוריה:רכיבי Windows
קטגוריה:תוכנות מערכת
קטגוריה:כלי פיתוח מבית מיקרוסופט
קטגוריה:שפות תכנות
קטגוריה:תוכנות שהושקו ב-2006
קטגוריה:ממשקי משתמש במחשב
שין קיונג-סוק

**שין קיונג-סוק** (בהנגול: **신경숙**; ) היא סופרת דרום קוריאנית, הקוריאנית הראשונה והאישה הראשונה שזכתה בפרס "Man Asian Literary Prize". את הפרס קיבלה בשנת 2011 על ספרה "בבקשה תשגיחי על אמא".

## חייה
קיונג-סוק נולדה בכפר השוכן בדרום מערב קוריאה הדרומית, ילדה רביעית מבין שישה אחים, לאחר שלושה בנים. הוריה היו חקלאים שלא יכלו לשלוח אותה ללימודים בבית ספר תיכון. בגיל 16 היא עברה לסיאול שם גר אחיה הבכור. לפרנסתה עבדה במפעל אלקטרוניקה ובמקביל למדה בתיכון ערב. קיונג-סוק למדה כתיבה יוצרת באקדמיה לאמניות בסיאול. ספר הביכורים שלה פורסם בשנת 1985.

כתיבתה כוללת נובלות וסיפורים קצרים. במהלך השנים זכתה במספר פרסים.

ספרה המפורסם ביותר הוא "בבקשה תשגיחי על אמא" שיצא לאור בקוריאה הדרומית בשנת 2009, והגיע למיליון עותקים עשרה חודשים לאחר יציאתו לאור. הספר הומחז להצגה. באפריל 2012 הגיע ל-2 מיליון עותקים. הספר יצא לאור ב-19 מדינות ביניהן ארצות הברית וסין. בישראל יצא הספר בשנת 2011 בהוצאת ידיעות אחרונות. המהדורה העברית תורגמה מאנגלית. הספר מספר על אמא שנעלמת ומשפחתה המחפשת אותה. הספר מסופר מזווית הראיה של בני המשפחה השונים. כל בן משפחה בתורו מספר על אמו ועל זיכרונותיו ומערכת יחסיו עם אמו. האמא היא אשה פשוטה שאינה יודעת קרוא וכתוב החיה בכפר שהקדישה את כל חייה לילדיה, בתקופה של שינויים חברתיים רבים. ילדיה המשכילים גרים בסיאול.

## קישורים חיצוניים

* בבקשה תשגיחי על אמא" – קריאה קוריאנית ביקורת על הספר

קטגוריה:דרום קוריאנים שנולדו ב-1963
קטגוריה:סופרים דרום קוריאנים
מחר (שיר)

[ממוזער|בתמונה [ראש ממשלת ישראל, גולדה מאיר. השיר "מחר" הושר על ידי חוה אלברשטיין בטקס השקת אח"י רשף, במספנות ישראל, 19 בפברואר 1973.]]
**מחר** הוא שירה של המשוררת והפזמונאית נעמי שמר, אשר גם הלחינה את מילותיו. הלחן מנוגן כמארש במפגני צה"ל ובטקסים ואירועים ממלכתיים במעגל המועדים וימי הזיכרון, וכן מושר באירועים קהילתיים ובתוכניות מוזיקה. השיר הקורא לשלום וחוזה שלום, מושמע באירועים צבאיים ומדיניים כחלק מתפיסת העולם היהודית-הישראלית.

"מחר" הוא השיר הראשון באסופת שיריה של נעמי שמר "כל השירים", אשר ראתה אור לראשונה בתל אביב ב-1967.

## פרקי השיר ותכניו
השיר המחורז, הכולל חמישה בתים ופזמון, זכה לביצועים רבים, מלבד של שמר, בין השאר על ידי נחמה הנדל, להקת חיל הים, להקת הנח"ל, ירדנה ארזי, חוה אלברשטיין.

נושאי השיר הם המאוויים והתקוות לחיי שלום ויצירה בארץ ישראל. השיר מתאר את בקשתם בכל תחומי החיים הציבוריים, ובהם בניית בתים לבני אדם, עליזות ושמחה, צמיחה ופריחה ומימוש הרצונות של כל בני האדם, ובמיוחד השכנת השלום המדיני בארץ ישראל ובסביבתה, עד כדי תיאור אוטופי של נטישת כלי הנשק, ברוח הפסוק בתנ"ך בספר ישעיהו על אחרית הימים: .

**פזמון** "מחר" מנוסח בחיוך ובשנינה, כביכול מודעת הדוברת לדמיוניות של המאוויים והתקוות, אבל אינה מוותרת עליהם כאפשרות עתידית:

שמאל|ממוזער|100 פיקסלים|ארגזים עם תפוזים
שמאל|ממוזער|100px|משחתת

**הבית הראשון** מתחיל במילים: "מחר אולי נפליגה בספינות" ובו מובעת התקווה לתנועה חופשית מחוף אילת עד החופים באפריקה, כאשר על סיפוניהן של „המשחתות הישנות”, אשר תוצאנה משימוש צבאי, ותוטענה במיטב התוצרת החקלאית של מדינת ישראל אז, שמייצגם הבולט היו תפוזים.

**הבית השני** מפרט תיאור של עתיד מלא שמחה שבו מצלצלים "פעמונים" ו"ענבלים", השיר משוחח עם הפסוק בספר ישעיהו: „וְגָר זְאֵב עִם כֶּבֶשׂ וְנָמֵר עִם גְּדִי יִרְבָּץ וְעֵגֶל וּכְפִיר וּמְרִיא יַחְדָּו וְנַעַר קָטֹן נֹהֵג בָּם:”, ואף מגביר את משמעיו; בפסוק התנ"כי נכתב על נער קטון שיוביל את החיות המסוכנות זו לזו, ואילו ב"מחר" מנהיג האריה את מטרות הציד לשעבר, את בהמות המרעה:

**הבית השלישי** מתאר את הבתים הרבים שייבנו בעתיד ואת השירה שתצלצל בהם. האובדן והכאב ינוחמו בצמיחה ופריחה צבעונית חדשה: 

**הבית הרביעי** מתאר את החלום הרחוק, כאשר ישרור שלום על פני האדמות בין בני האדם והאומות השונות; המשוררת מציגה הסבה ממעמד פקודת ה"דום" הצבאית, אל חיי הנפש ואל הרגשות במילותיה:

ובהמשכו מתארות המילים את הגשמת רצונו של כל אדם במו ידיו:

## קישורים חיצוניים

* אורי הייטנר,  ההמנון השני - ירושלים של זהב (על "מחר")

## הערות שוליים

קטגוריה:שירי שנות ה-1960
קטגוריה:שירי להקת הנח"ל
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על זמן
אולם הספורט בגין

**אולם הספורט בגין**, הוא מתקן לקיום אירועי ספורט בעיר אילת.

## רקע
האולם נבנה כחלק מקומפלקס בית הספר התיכון בגין בעיר אילת בעלות של 21 מיליון ש"ח במימונן המשותף של עיריית אילת, קרן המתקנים ומפעל הפיס ונפתח באוקטובר 2008. החליף את אולם הספורט אלון כאולם הביתי של קבוצת הכדורסל הפועל אילת ואולם הבית הראשון של קבוצת הכדוריד הפועל חבל אילות האולם מארח משחקי כדורסל וכדוריד של קבוצות ספורט אילתיות ואף אירח משחקי קטרגל לצד טורנירי ספורט קבועים ומזדמנים שמארחת העיר אילת במתקני הספורט הפזורים בה. אחד הטורנירים הבינלאומיים שאירח האולם היה אליפות אירופה בכדורסל לנערות (עד גיל 16) דרג ב' ב-2009, וב-2017 יארח את אליפות אירופה בכדורסל לנשים צעירות (עד גיל 20) דרג ב' ביחד עם אולם הספורט אלון.

שטח המבנה כולו הוא 2,500 מ"ר כשהאולם המרכזי בנוי על שטח של 1,900 מ"ר ולצידו חדרי ספח המשמשים גם כמחסנים לציוד ספורט, מלתחות ועוד. את המשטח ניתן לחלק באמצעות מחיצות המשתלשלות מהגג ל-3 מגרשים לאימונים פרטיים. האולם הכיל 1000 מקומות ב-2 יציעי אורך (880 מושבים קבועים בתצורת כדוריד ועוד כ-120 מושבים הניתנים לניוד המותקנים לצורכי כדורסל תחת היציעים הקבועים). בנוסף לכך סודרו כמה עשרות מקומות ישיבה מאחורי הסלים שהעלו את מספר המקומות באולם למעל 1,100 צופים.

הקבוצות האילתיות המשחקות במשחקי הבית באולם הספורט הן הפועל אילת בכדורסל, שבעונת 2013/2012 חזרה לשחק בליגת העל בכדורסל ומ.כ. אילת שמשחקת בליגה הארצית בכדוריד ולה גם קבוצת נשים שמשחקת בליגה הלאומית בכדוריד נשים.

לאחר חזרתה של הפועל אילת לליגת העל בכדורסל מעונת 2013/2012, הוחלט לשדרג את היכל הספורט בגין במערכת כריזה ורמקולים משודרגת בהתאם לנהוג בליגת העל.

במהלך עונת 2015/2016 הוחלט להתקין באולם עוד 390 מקומות ב-2 יציעי רוחב מתקפלים מאחורי הסלים במקום עשרות מקומות הישיבה שסודרו שם קודם לכן. התקנת היציעים הושלמה בסוף דצמבר 2015 וכעת מספר המקומות באולם במשחקי כדורסל הוא 1,490 מקומות. באותה העונה נבחר האולם לראשונה לארח את משחק האולסטאר הרשמי של ליגת העל בכדורסל.

בגין
קטגוריה:אילת: מבנים
קטגוריה:אילת: ספורט
קטגוריה:הנצחת מנחם בגין
מקדש אתנה ניקה

**מקדש אתנה ניקה** הוא מקדש קטן הממוקם בקצה המערבי של האקרופוליס באתונה, בנוי במקום גבוה ובולט ביותר, היישר מעל שוליו של מבנה הכניסה (פרופיליאה) לאקרופוליס. זה היה מקום פולחנה של האלה אתנה, תחת הכינוי המלווה (אפיטט) אתנה-ניקה, לאמור אלת הניצחון (לעומת אפיטטים אחרים שלה כמו פוליאס, פרומכוס, פרתנוס). בגלל המיקום בראש המצוק נוצר צורך להקיף את מתחם המקדש במעקה אבן, שזכה להיות מעוטר מתבליטים.

[300px|ממוזער|[ליקוי ירח חלקי מעל מקדש אתנה ניקה, 7 באוגוסט 2017.]] 
במאה השנייה לפנה"ס תיאר הגאוגרף והנוסע פאוסניאס את המקדש הזה, ואת הפסל שניצב בתוכו. התיאור מדגיש שלפסל אין כנפיים כמקובל בדרך כלל לתיאורי האלה ניקה, וכינה אותו אתנה-אפטרוס (אתנה חסרת הכנפיים). לכך נוסף הסיפור / אגדה שזו הייתה משאלת לב של האתונאים, למנוע מאלת הניצחון לעוף ולעזוב את העיר.

מקדש אתנה ניקה כחלק מהאקרופוליס של אתונה הוכרז בשנת 1987 כאתר מורשת עולמית.

## מבנה
זהו מקדש בנוי שיש שהוא אמפי-פרוסטילוס (בעל טור עמודים קדמי ואחורי), טטרסטילוס (של ארבעה עמודים בכל צד). העמודים ומערכת הקורות הם בסדר האיוני. במחצית המאה השישית לפנה"ס, ניצב כאן מקדש בנוי עץ, עם פסל עץ של אתנה האוחזת בקסדה ובפרי הרימון. מבנה זה חרב בפלישה הפרסית של שנת 480 לפנה"ס. בניין האבן נבנה בחלקה האחרון של המאה החמישית לפנה"ס, בידי האדריכל קליקרטס, לאחר השלמת בניין הפרתנון. הבניין קטן מאוד. מידות אולם המקדש הוא 4.14 x 3.78 מ' בלבד.

## תבליטים
שמאל|ממוזער|180px|תבליט ניקה הפונה בכפיפה קלה שמאלה ונראית מסירה את סנדלה
עבודות אומנות נקבעו במקדש בשלושה מקומות: בשני גמלוני המקדש (שלא שרדו), באפריז ההיקפי, ובפנים החיצוניות של קיר המעקה המקיף את המקדש משלושה עברים. באפריז מופיע בחזית המזרחית, מעל הכניסה למקדש, מועצת אלי האולימפוס המורחבת (כולל למשל את לטו, אימם של ארטמיס ואפולו). באפריז בשלושת הצדדים האחרים מופיעים תיאורי מלחמות. יש שזיהו כאן מלחמות מיתולוגיות, ויש חוקרים שזיהו מלחמות היסטוריות (מרתון, קרב סלמיס, פלטיאה), שכן ניתן להבחין בלבוש הלוחמים כאשר היוונים הם עירומים, ואילו מכנסיים ארוכים מאפיינים את הלוחמים הפרסים.

התבליטים השלמים והיפים יותר הם אלה של מעקה האבן. הם מתארים את אתנה ניקה בגרסאות ובתנוחות שונות. הראשים והפנים של כל הדמויות הושחתו בעת העתיקה (איקונוקלאזם), אך מן היתר שרד הרבה. בולט כאן ה'סגנון העשיר' המאפיין את הפיסול בסופה של המאה החמישית לפנה"ס, הניכר בקפלי הבד הרבים בבגדיהן של הדמויות. ניקה מופיעה כאן פעמים רבות, תמיד מכונפת (לעומת הפסל חסר הכנפיים שבתוך המקדש). המפורסם שבתבליטים הוא של ניקה המתירה את סנדלה.

## חפירות ושיקום
זמן קצר לאחר מלחמת העצמאות היוונית מעול השלטון העות'מאני, בשנת 1835, חשפו שני אדריכלים: אדוארד שאוברט וכריסטיאן הנסן את אבני המבנה ההרוס ובנו אותו מחדש בדיוק רב, בהדרכת סימני מַחברי המתכת המקשרים בין האבנים (אינם נראים מבחוץ). בשנים 1936–1940 המבנה פורק והוקם פעם נוספת וזה המבנה הקיים כיום. בשנים האחרונות הוסרו מהמבנה כל התבליטים והועברו למוזיאון האקרופוליס (נפתח ביוני 2009), ואילו במבנה שבשטח נקבעו העתקים.

## לקריאה נוספת
*G. Gruben, Die Tempel der Griechen4,Hirmer Verlag Muenchen, 1986, pp. 188-193.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
אתנה ניקה
קטגוריה:אתונה: מבנים
קטגוריה:יוון העתיקה: מבנים
קטגוריה:יוון: אתרי מורשת עולמית
קטגוריה:האקרופוליס באתונה
קטגוריה:אתנה
קטגוריה:ניקה (מיתולוגיה)
61 שעות

**61 שעות** (באנגלית: **61 Hours**), הוא הספר הארבעה-עשר בסדרת ספרים של הסופר הבריטי לי צ'יילד. הספר יצא לאור ב-2010.

## עלילה
בספר זה, הארבעה-עשר בסדרת הספרים אודות ג'ק ריצ'ר, החייל לשעבר וחוקר פרטי, מגיע ריצ'ר לבולטון - עיירה קטנה בדקוטה הדרומית שבארצות הברית, בעקבות תאונת דרכים בה היה מעורב האוטובוס בו נסע. התאונה התרחשה במהלך סופת שלגים וריצ'ר ושאר הנוסעים נחלצים בעזרת משטרת בולטון. בהגיעו לתחנת המשטרה בעיירה הקטנה מתברר לו כי שוטרי העיירה זקוקים לעזרתו משום שהם נדרשים להתמודד עם יריב שעולה עליהם עשרת מונים. כנופיית סוחרי סמים מטילה את אימתה על העיירה, ושוטרי העיירה נדרשים להגן על ג'נט סאלטר, ספרנית קשישה שהפכה לעדת מדינה כנגדם, מפני פושע דרום אמריקאי בשם פלאטו ומפני מתנקש מסוכן ומיומן שנשלח לחסל את העדה.

פיטרסון, סגן מפקד משטרת בולטון, שמבין כי ריצ'ר יכול לעזור לעיירה להתמודד עם המשבר מגייס את עזרתו ויחדיו הם מנסים להתמודד עם המתנקש מחד, ולפתור את התעלומה הקשורה בבסיס הצבאי הנטוש בקרבת העיירה אשר הפך לחיוני בעיני סוחרי הסמים. לאורך הספר מנהל ריצ'ר התקשרות טלפונית עם מפקדת יחידת המשטרה הצבאית המיוחדת אשר הקים בשעתו, המסייעת לו במידע ונקשרת אליו רגשית. שם הספר נגזר מכך שעלילתו מתרחשת במהלך 61 שעות.

## קישורים חיצוניים
* דף הספר, באתר טקסט
* 

קטגוריה:ספרות בלשית
קטגוריה:לי צ'יילד
קטגוריה:חוקרים פרטיים בדיוניים
קטגוריה:ספרים אמריקאיים
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
וויאנג קוליט

**וויאנג קוליט** (Wayang) הוא תיאטרון הצללים של אינדונזיה, נפוץ במיוחד באי באלי.

פירוש המילה "וויאנג" בשפת ג'אווה היא "צל", במובן של רוח. צללים אלה הם, במקור, רוחות האבות הקדמוניים. לאבות הקדמוניים מיוחס כוח רב, והשפעה על ההווה באופן ממשי. להצגות תיאטרון הצללים קודם טקס דתי של העלאת הרוח, ומטרתו להשפיע לטובה על הרוח, כדי שזו תשפיע לטובה על הצאצאים החיים. עם זאת, את תפיסת העולם האנימיסטית האינדונזית החליפה דת ההינדו, ובמקומות רבים באינדונזיה החליף האסלאם את ההינדו; אולם נוהג תיאטרון הצללים נותר.
"קוליט" במאלאית / אינדונזית משמעה "עור".

בתיאטרון הוויאנג מפעילים בובות בגובה 35–50 ס"מ, והמחזות עברו שינויים רבים לאורך ההיסטוריה בהתאם לצרכים הדתיים המשתנים. רוב העלילות לקוחות מהראמאיאנה, המהאבהארטה או הסראט מנק. אחת הסוגות, של מחזות קומדיה, נקראת "פנוקוואן". הצגת קומדיה לתירים, כוללת את בובת דמות התיר, הנראה בצורה מצחיקה. דמויות הוויאנג קוליט עשויות עור, והן בעלות חלקים ואיברים רבים, שניתנים להפעלה בנפרד. הצללים נראים מעבר למסך עור מתוח שמאחוריו, מצד ה"דאלאנג" היה אור אש, בשנת 1997. בתמונה כאן נראה אור גוף תאורה מאחוריו. הצופים נמצאים מעברו האחר של מסך העור. 

סוג התיאטרון הזה הוכרז על ידי אונסק"ו בשנת 2003 כיצירת מופת של מסורת אנושית בעל פה (Masterpiece of the Oral and Intangible Heritage of Humanity). ברשימה זו נמצאים בין היתר גם התיאטרון אל חכוואתי הערבי, הבזיירות, התזונה הים-תיכונית, תיאטרון הבובות הסיציליאני ועוד.

בשנת 2008 הכיר ארגון אונסק"ו בוויאנג קוליט כמורשת תרבותית בלתי מוחשית.

## קישורים חיצוניים

* 

קטגוריה:תיאטרון
קטגוריה:אינדונזיה: תרבות
עיצור שפתי-שיני, אפי

**[[עיצור]] [[עיצורים שפתיים-שיניים|שפתי־שני]] [[עיצורים אפיים|אפי]]** הוא צליל עיצורי הנפוץ בשפות מדוברות רבות. סימן ב-IPA לעיצור הוא /ɱ/, ובמערכת X-SAMPA הוא נכתב כ-F. צליל זה נמצא כמעט בכל שפות העולם (ובהן עברית) כאלופון לפונמות /m/ או /n/, אם הן קיימות בשפה, כאשר הן נתונות לפני העיצורים השפתיים-שניים [f] ו-[v]. לדוגמה: באנגלית – co**m**fort, ובעברית – במילים כגון סי**מ**פוניה, א**מ**פיתיאטרון, וכן **מ**פוזר, **מ**פהק אם הן נהגות במהירות. הסמל מורכב מ-*m* קטנה בתוספת וו הבולטת מהצד התחתון הימני של האות כלפי שמאל. לעיתים הצליל מיוצג על ידי האות *m* בתוספת סימן דיאקריטי המײצג צלילים שינײם (/m̪/).

## התרחשות

## האף הדנטולאביאלי הקולני

העיצור האפי הדנטו-שפתִּי הקולי ([ɱ͆]) הוא עיצור קיים באופן תאורטי, הנוצר כאשר זרם האוויר האפי עובר דרך חלל האף בזמן שמקום החסימה הוא בין השיניים התחתונות והשפה העליונה. זהו עיצור אפי (נזאלי), דנטו-שפתִּי (dento-labial) וקולי (voiced).
## תכונות

*סוג העיצור: אפי

*מקום החיתוך: דנטו-שפתִּי (בין השפה העליונה והשיניים התחתונות)

*אופן החיתוך: סותם אפי

*קוליות: קולי (מיתרי הקול רוטטים בזמן ההפקה)

*סמל IPA: ɱ͆

## תיאור הפקה
כדי להפיק את [ɱ͆], השפה העליונה נוגעת קלות בשיניים התחתונות תוך כדי זרימת אוויר אפית. זהו עיצור נדיר מאוד, וייתכן שלא קיים בשום שפה טבעית באופן מובחן. עם זאת, הוא יכול להופיע כאלופון (הגייה משנית) של [m] או [ɱ] לפני עיצורים דנטליים או שפתיים

## שימוש תאורטי
במערכות פונטיות ניסיוניות או בשפות מתוכננות, [ɱ͆] יכול לשמש לייצוג עיצור אפי ביניים בין [m] השפתִּי ובין [n̪] הדנטלי, או לציון דקויות ארטיקולטוריות בין אזור השפתיים והשיניים.

## ראו גם

קטגוריה:עיצורים
בהאא א-דין

שמאל|ממוזער|250px|הבניין מעל מערת בהאא א-דין
שמאל|ממוזער|250px|הכניסה למקאם בהאא א-דין
**אל-מקתנא בהאא א-דין** (בערבית: **المقتنى بهاء الدين**; תעתיק: אל-מקתנא בהאא' אלדין) היה מחמשת הנביאים-מטיפים של הדת הדרוזית. הוא היה המטיף האחרון ואחריו נסגרה הדת הדרוזית לקבלת מאמינים חדשים. לפי המסורת בהאא א-דין הוביל את עדת המאמינים הדרוזיים ממצרים לאזור החרמון והציל אותם מטבח שרצו לבצע בהם השליטים הפטימיים עלי אלט'אהר באללה (בנו של אל-חאכם באמר אללה) ואחותו של אל-חאכם, סת אלמלכ, ששימשה כעוצרת. הדרוזים מכנים את הטבח בשם מיחנה (אסון).

א-דין שהה מספר שנים במערה על ג'בל חיידר (הר הארי), במקום שעליו נמצא כיום הכפר בית ג'ן. לאחר מכן עבר ללבנון, שם נפטר ונקבר.

לפי המסופר בכפר, לפני כ-130 שנים נכנסו שני פלאחים מהכפר למערה וראו את שמו חקוק על אחד הקירות. מאז הפך המקום קדוש לדרוזים הבאים למקום להתפלל ולבקש עזרה לבעיותיהם בבריאות, בפרנסה ובפריון.

בשנת 1971 נבנה בניין מעל המערה ומסביבו התפתח **מקאם בהאא א-דין**, ובו מספר בניינים עם אולמות, חדרי לימוד ושירותים למבקרים במקום.

דגל הדרוזים מכיל חמישה צבעים וכל נביא-מטיף קיבל צבע. בהאא א-דין קיבל את הצבע הלבן, וכל שנה, ב-25 ביולי, נחגג במקום חג בהאא א-דין, ואלפי דרוזים מגיעים למקום מכל כפרי הדרוזים.

האתר נמצא על פסגת ג'בל חיידר. דרך משולטת מתפתלת בעלייה בין בתי בית ג'ן עד למקאם בהאא א-דין. משם יש תצפית יפה על בית ג'ן.

המערה הקדושה נמצאת כאמור בתוך בניין חדש יחסית עם כיפה. מבקרים בלבוש צנוע מתבקשים לחלוץ נעליים. הכניסה למערה הקטנה היא בזחילה או בשפיפה.

מהמקאם מוליכה דרך סלולה קצרה לנקודת תצפית על פסגת הר הארי שמשמשת לעיתים למצנחי רחיפה. מימין למשטח הרחיפה יש אתר זיכרון מטופח לשני אחים ממשפחת זידאן שנפלו במלוי תפקידם במשמר הגבול ובצה"ל.

לבהאא א-דין מיוחס חיבורן של איגרות 111-41 באיגרות החוכמה, כתב הקודש הדרוזי.


File:Prophet Baha' ad-Din Shrine in Beit Jann.jpg|הכתובת בכניסה למקאם בהאא א-דין
File:Beit Jann in Upper Galilee, Israel.JPG|מבט על בית ג'ן והר מירון ממקאם בהאא א-דין


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנשי דת דרוזים
קטגוריה:ילידי 979
קטגוריה:נפטרים ב-1043
Jew-Niversal

***Jew-Niversal*** הוא אלבום הסולו השלישי של הראפר הישראלי "סאבלימינל".

באלבום יש 15 רצועות השמעה באורך של כ-60 דקות, ובגרסה המורחבת 19 רצועות באורך של כ-70 דקות.

## רשימת רצועות

קטגוריה:אלבומי סאבלימינל
קטגוריה:אלבומים באנגלית
קטגוריה:אלבומים בעברית
קטגוריה:אלבומי תאקט
עניין של זמן (ספין-אוף)

**עניין של זמן** היא סדרת טלוויזיה שעלתה לשידור ביולי 2012 והיא ספין אוף של סדרת הטלוויזיה "עניין של זמן" אשר שודרה בחינוכית. את הסדרה, אשר מופקת על ידי טדי הפקות, ביים רני סער וכתבה התסריטאית של הסדרה המקורית, רונית ויס ברקוביץ.

הסדרה עוסקת בהתפתחות חייהם של חלק מגיבורי הסדרה המקורית, קבוצת יאפים תל אביבית מדור ה-X בתחילת שנות ה-40 לחייהם. בתחילת הסדרה הגיבורים זוכים לחדש את הקשר הבין אישי עם חבריהם הוותיקים מבית הספר התיכון, בזכות פגישת מחזור שמארגן ויצמן כאשר הוא חוזר לישראל לאחר שהתגורר במשך עשור בהולנד.

את שיר הנושא לסדרה, שנקרא באותו שם, כתב אהוד מנור, הלחין רמי קלינשטיין ושר גידי גוב.

## דמויות הסדרה
[שמאל|ממוזער|250px|[ירון מוטולה (איתי כץ) בצילומי הגרסה המחודשת ל"עניין של זמן", 2012]]
* **יחזקאל ויצמן** (שי קפון) - חברו הטוב של עידו. חזר לישראל לאחר שחי במשך עשור בהולנד יחד עם חברה הולנדית בשם סופי. ניהל רומן עם גלי מאחורי גבו של עידו. לאחר זמן מה הוא מגלה זאת לעידו ובעקבות כך הוא מנתק עמו את הקשר.
* **גלי מרקוביץ** (אסתי ירושלמי) - נשואה לעידו מרקוביץ'. ניהלה רומן עם ויצמן. כאשר בעלה מגלה זאת הוא נפרד ממנה אבל לבסוף הוא נותן לה הזדמנות וממשיך לחיות איתה.
* **עידו מרקוביץ**' (משה בן-בסט) - חברו הטוב של ויצמן. בעלה של גלי.
* **שרון שפר** (שרון חזיז) - חברתה הטובה ויד ימינה של דנה מימי התיכון.נשואה ליואל ואם לשלוש בנות.
* **יואל שפר** (יואב צפיר) - בעלה של שרון. שוטר במקצועו. פוטר מהמשטרה כאשר בתו חשפה את פרשת המעקב אחר אדי בעלה של דנה.
* **דנה קליין** (דנה ברגר) - אישה שובבה, רכלנית וקצת מתהוללת.אשתו של אדי.
* **אדי קליין** (גיל פרנק) - הבעל העשיר והמאפיונר של דנה. האבא הביולוגי של גיא. בורח מהארץ וגורם לכולם לחשוב שהוא מת כדי להתחמק מהמשטרה שגילתה את פשעיו הכלכליים.
* **מאיה שפר** (בת חן סבג) - בתם המתבגרת של שרון ויואל. מנהלת רומן עם גיא, בנה החורג של דנה.
* **יונתן מרקוביץ** (אמיר אהרון) - בנם של גלי ועידו
* **גיא קליין** (רום ברנע) - בנו של אדי. מנהל רומן עם מאיה.
* **סופי** (יבגניה דודינה) - חברתו של ויצמן, עמו חיה כעשור. ממוצא רוסי, מתגוררת בהולנד.
* **אנה** (יוליה פלוטקין) - בתה המרדנית של סופי, ויצמן משמש לה דמות אב.
* **איתי כץ** (ירון מוטולה) - הומוסקסואל. הוא מתחבט יחד עם בן זוגו, יפתח, בשאלה לגבי אימוץ ילד, ומוצא את עצמו כמשפחת אמנה לדניאל, נער חיפאי שנזרק מביתו עקב נטייתו המינית.
* **יפתח** (בועז קונפורטי) - הומוסקסואל. הוא מתחבט יחד עם בן זוגו, איתי, בשאלה לגבי אימוץ ילד, ומוצא את עצמו כמשפחת אמנה לדניאל, נער חיפאי שנזרק מביתו עקב נטייתו המינית.
* **ירון סגל** (תומר שרון) - אינטלקטואל יהיר. עורך ספרות ובן זוגה של נילי אלמוג.
* **נילי אלמוג** (מארינה מקסימיליאן) - סופרת ובת זוגו של סגל.

## סקירת סדרה

## פרקים

### עונה 1

## ראו גם
* עניין של זמן
* עשרים פלוס

## קישורים חיצוניים
* 
* 
* 
* 
* 

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות ספין-אוף ישראליות
קטגוריה:סדרות טלוויזיה ישראליות שעלו לשידור בשנת 2012
קטגוריה:רשת: תוכניות וסדרות
קטגוריה:ערוץ 2: תוכניות וסדרות
קטגוריה:תל אביב-יפו בטלוויזיה
קטגוריה:עניין של זמן
אוגריים

ממוזער|Rhipidomys mastacalis
**אוֹגְרִיִּים** (שם מדעי: Cricetidae) היא משפחה של מכרסמים שמכילה כ-600 מינים שונים. היא המשפחה השנייה בגודלה מבין משפחות היונקים ופרטיה נפוצים באירופה, אסיה ואמריקה.

## מאפיינים
במשפחה זו ניתן למצוא מכרסמים קטנים מ-6 ס"מ ומשקל של 7 גרם ועד לאונדטרה שמגיע ל-62 ס"מ ו-1.1 ק"ג. תפוצתם מהחוג הארקטי ועד למדבריות חמים וכן ביערות טרופיים. בין כל המינים ידועים מינים צמחוניים, אוכלי-כל ואוכלי חרקים.

## מיון
המשפחה הוגדרה לראשונה ב-1817 על ידי יוהאן פישר פון-ואלדהיים (Johann Fischer von Waldheim) ועברה שינויים רבים במרוצת השנים. כיום נהוג לחלק את המשפחה ל-5 תתי-משפחה בהם כ-110 סוגים ו-580 מינים:
* תת-משפחת ארוויקוליים (Arvicolinae), הכוללת את קבוצות הנברנים, הלמוסיים ועכברושי המושק.
* תת-משפחת האוגרים (Cricetinae) - כוללת כ-20 סוגים בהם Cricetulus ,Mesocricetus, Phodopus
* תת-משפחה Lophiomyinae - כוללת סוג ומין יחיד, חולדת הרעמה
* תת-משפחה אוגרי העולם החדש (Sigmodontinae) - תת-המשפחה הענפה ביותר, כוללת כ-375 מינים. 
* תת-משפחה נאוטומיים (Neotominae) - כוללת כ-125 מינים. -  בו עכבר החגבים
* תת-משפחה Tylomyinae - כוללת כ-10 מינים

שלושת תת-המשפחות האחרונות חיים ברחבי העולם החדש.

## קישורים חיצוניים

## הערות שוליים

*
קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
In the Wake of Poseidon

**In the Wake of Poseidon** (**בתקומתו של [[פוסידון]]**) הוא אלבום האולפן השני של להקת הרוק המתקדם, קינג קרימזון שיצא ב-1970.
## הפקה
הלהקה שמרה על הסגנון המתקדם והפסיכדלי של אלבומה הקודם. בשיר Cadence and Cascade, מבצע גורדון האסקל את קטע השירה. האסקל הצטרף ללהקה באלבומה הבא, Lizard, בתור בסיסט וזמר. האלבום היה האלבום הראשון והיחיד בו השתתף.

זהו האלבום האחרון בו השתתף הבסיסט/זמר, גרג לייק. לאחר עזיבתו של לייק הקים את הסופרגרופ המפורסם אמרסון, לייק ופאלמר. עטיפת האלבום היא ציור משנת 1967 שצויר על ידי טאמו דה ז'ון שנקרא 12 Archetypes or The 12 Faces of Humankind. האלבום כולל שיר הנקרא Peace שמחולק לשלושה חלקים. החלק הראשון הוא קטע א-קפלה, החלק השני הוא קטע אינסטרומנטלי שנמשך דקה ו-15 שניות. החלק השלישי מזכיר בתחילתו את חלק הא-קפלה הראשון, אך בהמשכו מוזיקה מלווה מצטרפת. Pictures of a City הוא שיר בעל טמפו גבוה ששילב סגנונות כמו פיוז'ן, רוק מתקדם, רוק כבד ורוק פסיכדלי. מבנה השיר מזכיר את השיר הפותח באלבום הבכורה של הלהקה, 21st Century Schizoid Man. שיר הנושא המלנכולי מזכיר גם הוא שיר מאלבום הבכורה, Epitaph. השיר Cat Food, שיצא כסינגל, כולל אלתורים בכלים שונים. הרצועה הארוכה ביותר באלבום שנקראת The Devil's Triangle (משולש השטן) היא יצירה אוונגרדית ובחלקה האחרון היא כוללת קטע מהשיר The Court of the Crimson King, שהופיע באלבום הקודם. במהדורה החדשה של האלבום, The Devil's Triangle חולקה לרצועות שונות וכלל שלוש רצועות בונוס.

## רשימת שירים
# Peace: A Beginning
# Pictures of a City
# Cadence and Cascade
# In the Wake of Poseidon
# Peace – A Theme
# Cat Food
# The Devil's Triangle
# Peace: An End

## שותפים באלבום
* רוברט פריפ - גיטרה, מלוטרון
* גרג לייק - שירה
* מייקל גיילס - תופים, כלי הקשה, קולות
* פיטר סינפילד - תמלילן

## שותפים אחרים
* מל קולינס - סקסופון וחליל
* פיטר גלייס - גיטרת בס
* קיית' טיפט - פסנתר
* גורדון האסקל - שירה מובילה ב-Cadence and Cascade

## קישורים חיצוניים

קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי חברת איילנד רקורדס
קטגוריה:אלבומי חברת אטלנטיק רקורדס
LMAE

ה-**Lunar Module Ascent Engine** (מנוע ההמראה ברכב הירחי) הנקרא בקיצור **LMAE** פותח כדי לשמש ברכב הנחיתה הירחי בשלב ההמראה מהירח. המנוע השתמש בתערובת דלק של אירוזין 50 ו-N<sub>2</sub>O<sub>4</sub> בתור מחמצן. המנוע היה אמור להיבנות על ידי חברת בל אירקרפט אבל חוסר ביציבות בתא הבעירה אילץ את נאס"א לבקש מחברת רוקטדיין לפתח את מערכת הזרקת הדלק של המנוע, מתוך ידיעה שחברת בל אירקרפט לא תוכל לפתור את הבעיה.

## ראו גם
*רכב הנחיתה הירחי
*תוכנית אפולו

## קישורים חיצוניים

קטגוריה:מנועים רקטיים
התייעלות אנרגטית

[220px|ממוזער|[תווית האנרגיה של האיחוד האירופי על מכשירים כדי לציין את ההתייעלות האנרגטית בצורה ברורה.]]
**התייעלות אנרגטית** הוא כינוי כללי להפחתת הצריכה והגברת הנצילות במערכות הצורכות אנרגיה כגון מערכות מיזוג אוויר, מערכות שאיבה, מוצרים חשמליים, תאורה מלאכותית ועוד. השגת התייעלות אפשרית גם באמצעים כגון בידוד תרמי של מבנים, המאפשר למערכות חימום ומיזוג אוויר להשתמש בפחות אנרגיה להשגת תנאי פנים נוחים או התקנת חלונות מרובים או תקרה שקופה המאפשרים להימנע מהדלקת תאורה מלאכותית באמצע היום.

## דרכים להתייעלות אנרגטית בתעשייה
ישנן מספר דרכים בהן ניתן לייעל את השימוש באנרגיה:
***שדרוג המכונה ** - ישנן מכונות רבות אשר מבזבזות אנרגיה באופן בלתי מבוקר, כאשר בדיקה פשוטה תאפשר ייעול וחיסכון באנרגיה.
* **מיחזור חום** - ניתן לנצל את פעילות המתקנים והמכונות כדי לחמם מים כתוצר נלווה של המכונה, וכך לאפשר התייעלות ברכישת חומרים אנרגטיים בעלויות כספיות גבוהות, כדלק, סולר וגז, והורדת צריכת האנרגיה במפעל.
***ציפוי שמשות** - באמצעות ציפויי שמשות לסינון הקרינה האינפרא אדומה של השמש ניתן להפחית את הצורך במיזוג חלל המבנה עד 50% מהצריכה הרגילה למיזוג ללא הציפוי. יתרון נוסף ללא קשר לחסכון באנרגיה קשור להפחתת הסינוור של השמש למשל ברכב. החיסרון הוא שציפויים אלו אינם משנים צבע, דבר שגורם לכך שהם ממשיכים להיות כהים גם בחושך, דבר שמקשה על צפייה החוצה מהחלון בלילה.
אחת השיטות היעילות למציאת דרכים להתייעלות באנרגיה היא ביצוע סקר אנרגיה, אשר מהווה סקירה מקיפה של מערכי האנרגיה.

## ראו גם
*טביעת רגל פחמנית
*בנייה ירוקה
*מסע התעמולה Cool Biz

## קישורים חיצוניים

* אנרגיה מקיימת, באתר משרד האנרגיה והתשתיות
* התייעלות אנרגטית, באתר איגוד חברות אנרגיה ירוקה לישראל
* מדיניות ממשלתית בנושא התייעלות אנרגטית, באתר מרכז המחקר והמידע של הכנסת, 31 במאי 2016

קטגוריה:חיסכון באנרגיה
קטגוריה:בנייה בת קיימא
אטומרומו

**אטומרומו פאקש** (בהונגרית: **Atomerőmű SE Kosárlabda Klub**) היא קבוצת כדורסל הונגרית מהעיר פאקש. המתמודדת בליגת העל ההונגרית וביורוצ'לנג'. 

## היסטוריה
הקבוצה נוסדה בשנת 1979. בסיום עונת 1985/86 העפילה הקבוצה לליגה הבכירה. בתחילת שנות האלפיים החלה הקבוצה להיאבק על תארים, כשזכתה בגביע הראשון שלה בעונת 2000/01. ובאליפות הראשונה שלה בעונת 2001/02. בהמשך הוסיפה עוד שלוש אליפויות ושלושה גביעים (הכוללים דאבל בעונת 2004/05). בעונת 2011/12 הגיעה לגמר הגביע והפסידה לקבוצת סולנוקי אולאי. 

### אירופה
בעונת 1995/96 החלה הקבוצה להשתתף במסגרת אירופאית בגביע קוראץ' והפסידה לאסטודיאנטס מדריד בסיבוב השני של המוקדמות. מאז השתתפה הקבוצה בגביע ספורטה וביורוצ'לנג'. בעונת 2010/11 השתתפה הקבוצה ביורוצ'לנג'.

הקבוצה מארחת באולם הספורט **ASE** המכיל 2,000 מקומות ישיבה. 

## תארים והישגים
***[[ליגת העל ההונגרית בכדורסל|הליגה ההונגרית]]**:
**אליפות (4): 2002, 2005, 2006, 2009
**מקום שני: 2001, 2004, 2010
**חצי גמר: 1999, 2011
***[[הגביע ההונגרי בכדורסל|הגביע ההונגרי]]**:
**זכייה (4): 2001, 2003, 2005, 2008
**גמר: 2002, 2006, 2012
**חצי גמר: 2011

## קישורים חיצוניים

* 

קטגוריה:קבוצות כדורסל הונגריות
Do It Well

"**Do It Well**" (בעברית: "**עשה זאת היטב**") הוא הסינגל הראשון מתוך אלבומה השישי של הזמרת האמריקאית ג'ניפר לופז, Brave. הסינגל זכה להצלחה מתונה במצעדים, אך עדיין הצליח לקדם את האלבום. הסינגל נכתב והופק בידי הזמר ראיין טדר ונשלח לתחנות הרדיו לקראת סוף 2007 רוב הביקורות על השיר היו טובות, ואתר הרולינג סטון אף ציין כי זהו השיר היחיד באלבום המאפשר לופז לבטא את ייחודה בריקוד אותו רוקדת בקליפ. השיר נכתב על ידי ראיין טדר, לאונרד כסטון, אניטה פורי, ופרנק וילסון.

## וידאו קליפ
הווידאו קליפ בוים על ידי דייוויד לה-שאפל שהפיק גם את הווידאו קליפ עבור להיטה, "I'm Glad". לשיר יצא ווידאו קליפ אשר מציג מאופרת, נמצאת במועדון, בכבישים, ובמקומות רנדומליים. בווידאו קליפ ניתן לראות את לופז מחזיקה סמארטפון, ועל הצג ניתן לראות ילד עם כובע של אופה. הווידאו קליפ הוא קצבי בדיוק כמו השיר, וניתן לראות את לופז בשילוב של רקדניות רבות רוקדות לפי הקצב. עוד משהו מסקרן שניתן היה לראות בווידאו קליפ זהו את לופז בבמה בתוך רחבת ריקודים, דבר אשר מזכיר קטע מהווידאו קליפ של שירה, "On the Floor". נכון ל-23 ביולי 2017, הווידאו קליפ צבר למעלה מ-21 מיליון, ולמרות הפערים שנוצרו עם השנים הוא הפך לווידאו קליפ נצפה מאוד בערוץ ה-Vevo של הזמרת.

## מיקומי שיא
במצעדים הסינגל זכה להצלחה נאה כאשר במצעד שירי הדאנס קלאב שבארצות הברית הצליח להגיע בשיאו למקום ה-1, והפך שם לאחד מהשירים המצליחים ביותר של הזמרת.

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:וידאו קליפים שבוימו על ידי דייוויד לה-שאפל
קטגוריה:שירים שנכתבו על ידי ראיין טדר
קטגוריה:שירי דיסקו אמריקאיים
קטגוריה:סינגלים שהגיעו למקום הראשון בטורקיה
קטגוריה:סינגלים בהוצאת אפיק רקורדס
ארייס מריט

**ארייס מריט** (באנגלית: **Aries Merritt**; נולד ב-24 ביולי 1985) הוא אתלט מארצות הברית, הוא אלוף אולימפי (לונדון 2012), בעל מדליית ארד מאליפות העולם (בייג'ינג 2015) ושיאן העולם הנוכחי (2017) בריצת 110 מטר משוכות (12.80 שניות). נוסף לכך הוא אלוף העולם באולם בריצת 60 מטר משוכות (איסטנבול 2012).

## ביוגרפיה
מריט נולד בגרנדה, מיסיסיפי וגדל במריאטה, ג'ורג'יה.

### אלוף עולם לנוער
באליפות העולם באתלטיקה לנוער שנערכה בגרוסטו, איטליה בשנת 2004 זכה מריט במדליית זהב בריצת 110 מטר משוכות בתוצאה של 13.56 שניות, לפני דאירון רובלס מקובה (13.77 שניות).

באליפות המכללות (NCAA) שנערכה בשנת 2006 זכה מריט במדליית זהב ריצת 110 מטר משוכות בתוצאה של 13.21 שניות, התוצאה השנייה בטיבה בהיסטוריה של המכללות אחרי שיאו העולמי של רנאלדו נהמיה (13.00 שניות).

באליפות העולם באתלטיקה שנערכה בברלין, גרמניה בשנת 2009 סיים מריט במקום 27 בריצת 110 מטר משוכות בתוצאה של 13.70 שניות.

באליפות העולם באתלטיקה שנערכה בטגו, קוריאה הדרומית בשנת 2011 סיים מריט במקום חמישי בריצת 110 מטר משוכות בתוצאה של 13.67 שניות. בשלב חצי הגמר הוא קבע תוצאה של 13.32 שניות.

### אלוף עולם באולם
באליפות העולם באתלטיקה באולם שנערכה באיסטנבול, טורקיה במרץ 2012 זכה מריט במדליית זהב בריצת 60 מטר משוכות בתוצאה של 7.49 שניות, לפני ליו שיאנג מסין (7.49 שניות) ופסקל מרטינו-לאגרד מצרפת (7.53 שניות).

במבחנים האמריקאים לאולימפיאדת לונדון (2012) שנערכו ביוג'ין, אורגון ב-30 ביוני 2012 קבע מריט בריצת 110 מטר משוכות את תוצאה השנה בעולם ושיא אישי חדש של 12.93 שניות, 6 מאיות השנייה איטי משיא העולם של דאירון רובלס. שבועיים לאחר מכן, בתחרות ליגת היהלום  שנערכה בלונדון ב-13 ביולי הוא ניצח את באותה תוצאה, את אלוף העולם בן ארצו ג'ייסון ריצ'רדסון (13.06 שניות).

### אלוף אולימפי
באולימפיאדת לונדון (2012) זכה ארייס במדליית זהב בריצת 110 מטר משוכות בשיא אישי חדש ותוצאת השנה בעולם של 12.92 שניות, לפני ג'ייסון ריצ'רדסון (13.04 שניות) והאנסל פרצ'מנט מג'מייקה (13.12 שניות).

### שיאן עולם
בתחרות ליגת היהלום שנערכה בבריסל, בלגיה ב-7 בספטמבר 2012 קבע ארייס בריצת 110 מטר משוכות שיא העולם חדש של 12.80 שניות, שיפור לשיא בן ה-4 שנים ו-3 חודשים של דאירון רובלס (12.87 שניות).

## שיאים אישיים
### אצטדיון פתוח
* ריצת 110 מטר משוכות: 12.80 שניות (2012) **שיא עולם**
* ריצת 200 מטר: 21.46 שניות (2006)
* ריצת 400 מטר משוכות : 51.94 שניות (2004)

### אולם
* ריצת 55 מטר משוכות: 7.10 שניות (2006)
* ריצת 60 מטר משוכות: 7.43 שניות (2011)

## קישורים חיצוניים

* 

* 

קטגוריה:אמריקאים ילידי מיסיסיפי
קטגוריה:רצי משוכות אמריקאים
קטגוריה:אלופים אולימפיים: ריצת 110 מטרים משוכות (גברים)
קטגוריה:אתלטים באולימפיאדת לונדון (2012)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:מיסיסיפי: אתלטים
קטגוריה:אמריקאים שנולדו ב-1985
סוס שחור

**סוס שחור** (באנגלית: **Dark horse**, פירושו **סוס כהה** או **סוס אפל**) הוא מונח המשמש לתיאור אדם או דבר אחר העולה לגדולה, במיוחד באיזושהי תחרות או אתגר בהם נראה כמעט בלתי אפשרי שינצח.

המונח הוטבע לראשונה במרוצי סוסים, בהם סוס שחור הוא סוס מרוצים שלא ידוע למהמרים ולכן קשה מאוד להמר על סיכוייו.

השימוש הראשון הידוע של המושג הופיע ברומן של בנג'מין דיזראלי "הדוכס הצעיר" משנת 1831. גיבורו של ד'יזראלי הוא הדוכס סנט ג'יימס מגיע למירוץ סוסים ובסיומו מנצח את המירוץ סוס שחור שאיש לא חשב שיזכה.

## סוס שחור בפוליטיקה
המונח הפך להיות שגור בפוליטיקה ומתייחס למועמד אלמוני יחסית, עם סיכוי פחות ריאלי לזכות מול מועמדים בולטים או ידועים יותר, שזכה בבחירות.

המונח הגיע לארצות הברית ב ובין האנשים הראשונים אליהם הוא התייחס הוא ג'יימס פולק, דמוקרט מטנסי שזכה בשנת 1844 במועמדות המפלגה הדמוקרטית לנשיאות על פני שורה של מועמדים ידועים יותר, ובהמשך זכה בבחירות לנשיאות. סוסים שחורים נוספים במערכת הבחירות בארצות הברית היו פרנקלין פירס ווורן הרדינג.

מקרה נוסף בפוליטיקה האמריקאית הוא דונלד טראמפ, שהיה במקור איש עסקים והביס כ-15 מיריביו ב במהלך הבחירות המקדימות לנשיאות ארצות הברית 2016, לפני שניצח בבחירות עצמן את מזכירת המדינה והגברת הראשונה לשעבר, הילרי קלינטון. טראמפ הוא סוס שחור מכיוון שמעולם לא כיהן בתפקיד פוליטי לפני נשיאותו, ורבים שיערו שיפסיד לקלינטון.

## סוס שחור במוזיקה
הגיטריסט והזמר ג'ורג' האריסון זכה לכינוי "הסוס השחור" של הביטלס, כיוון שרק בשלבי הפרסום המאוחרים של הביטלס גדל פרסומו ככותב שירים וכסולן, במיוחד באלבום Abbey Road. בהמשך המשיך הריסון עם התווית שניתנה לו והעניק את השם "Dark Horse Records" לחברת התקליטים העצמאית שלו. וכן הוציא אלבום ושיר בשם "סוס שחור".

כמו כן, מספר להקות הוציאו אלבומים בשם "סוס שחור" בהן ניקלבק ואלבומה Dark Horse.

בנוסף, הזמרת קייטי פרי הוציאה לאור סינגל בשם "Dark Horse" מאלבומה "Prism"' השיר זכה להצלחה עולמית עצומה והקליפ שלו נחשב לאחד הקליפים המפורסמים והיקרים ביותר בעולם.

## סוס שחור בספורט
בספורט הביטוי מתאר ספורטאי, או קבוצה בתחרות קבוצתית, שמשיגים תוצאות טובות באופן מובהק מהתוצאות שנחזו עבורם, מנצחים מתחרים שנחשבים לעדיפים, או מגיעים לשלבים גבוהים מהצפוי בתחרות או טורניר.

## ראו גם
* (פירושונים)
*אנדרדוג

## קישורים חיצוניים
*סוס שחור, באתר phrases 
*סוס שחור, במילון מרים ובסטר 
*מקור השם סוס שחור 
* 

קטגוריה:מילים וביטויים באנגלית
אה"מ אנטרפרייז (1848)

אוניית הוד־מלכותו **"אנטרפרייז"** (באנגלית: HMS ***Enterprise***) הייתה אוניית מחקר בריטית, שערכה שתי הפלגות אל האוקיינוס הארקטי בחיפוש אחר משלחתו האבודה של סר ג'ון פרנקלין. היא הייתה אוניית סוחר במקורה, שנרכשה על ידי האדמירליות הבריטית בפברואר 1848 בעודה בבנייה במחיר 24,545 ליש"ט, כדי להתקינה להפלגה באזור הארקטי. הושקה ב-5 באפריל 1848.

את ההפלגה הראשונה אל האוקיינוס הארקטי (1848-1849), דרך האוקיינוס האטלנטי, ערכה יחד עם אה"מ "אינווסטיגטור". על האונייה פיקד חוקר הארצות קפטן ג'יימס קלארק רוס. את ההפלגה השנייה (1850-1854) עשתה דרך האוקיינוס השקט ומצר ברינג כחלק ממשלחת בראשותו של ריצ'רד קולינסון.

ב-1860 הושאלה לרשות מגדלי האור של סקוטלנד והאי מאן (Northern Lighthouse Board) כדי לשמש מחסן פחם צף באוּבֶּן. ב-1889 הושאלה למשרד המסחר. ב-1903 הוצאה מן השירות ונמכרה.

## מקורות

* Winfield, Rif and Lyon, David. *The Sail and Steam List: All the Ships of the Royal Navy 1815-1889.* London, Chatham Publishing, 2004.
* "HMS ''Eterprise''" at William Lonely website. Retrieved 2008-11-29.


## לקריאה נוספת

* Barr, William. *Arctic Hell-Ship: the voyage of HMS Enterprise, 1850-1855.* University of Alberta Press, 2007.


## קישורים חיצוניים


* John Charters, H.M.S. ''Enterprise'', diary. Dartmouth Library, Archives & Manuscripts.


קטגוריה:ספינות מחקר גאוגרפי
קניין דברים

במשפט העברי, **קניין דברים** הוא קניין על דבר מופשט, וזאת בניגוד לפעולת קניין רגילה, החלה על חפץ גשמי. דוגמה לקניין כזה היא התחייבות של אדם לעשות מעשה. להלכה, קניין דברים אינו תופס, אף אם הוא מלווה בפעולה ממשית של קניין חליפין.

המונח מופיע פעם אחת בלבד בספרות חז"ל, בדברי התלמוד הבבלי ב, שם נאמר שהתחייבות לחלוקת חצר אינה תקפה כי היא בגדר קניין דברים.

לדעת תוספות יוצא מן הכלל הוא התחייבותו של אדם לשלם לחבירו במקרים מסוימים. אף שאינו מקנה לו חפץ מסוים ממנו יגבה את הכסף, אלא מחייב עצמו באופן כללי ("משעבד את עצמו"), אינו נחשב כקניין דברים והתחייבותו תופסת.

הרמב"ם מנמק את ההלכה שקניין דברים אינו נחשב לקניין, בכך ש, כלומר, אין לקניין דבר ממשי לחול עליו.

## קישורים חיצוניים
*אסופת מאמרים בנושא קניין דברים, באתר ספריית אסיף
*מאמר בנושא קניין דברים, הרב ישועה רטבי

## הערות שוליים

קטגוריה:משפט עברי
קומרון ואפה

ממוזער|קומרון ואפה
**קומרון ואפה** (פרסית: کامران وفا; נולד ב-1 באוגוסט 1960) הוא פיזיקאי איראני-אמריקאי, פרופסור באוניברסיטת הרווארד וממובילי החוקרים בתחום תורת המיתרים. זוכה מדליית דיראק לשנת 2008 ובפרס פריצת הדרך בפיזיקה יסודית לשנת 2017.

## אודות
ואפה נולד בטהראן ולמד בתיכון אלבורז היוקרתי בעיר. בשנת 1977 נסע לארצות הברית ולמד ב-MIT תואר במתמטיקה ופיזיקה. בשנת 1985 סיים דוקטורט באוניברסיטת פרינסטון בהנחיית פרופסור אדוארד ויטן.

עבודתו של ואפה עוסקת בתורת המיתרים, בכבידה קוונטית ובאנתרופיה של חורים שחורים.

## קישורים חיצוניים

* 

* דף אישי באתר אוניברסיטת הרווארד

קטגוריה:פיזיקאים אמריקאים
קטגוריה:מהגרים מאיראן לארצות הברית
קטגוריה:זוכי פרס פריצת הדרך בפיזיקה יסודית
קטגוריה:זוכי פרס דני היינמן לפיזיקה מתמטית
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת פרינסטון
קטגוריה:אמריקאים שנולדו ב-1960
קטגוריה:זוכי פרס דיראק
ירושלים (שיר)

"**ירושלים**" (באנגלית: "**Jerusalem**"; נקרא במקור על פי השורה הראשונה "And did those feet in ancient time" "והאם אותן רגליים בזמן קדום") הוא שיר פופולרי אנגלי, שהיה לשיר פטריוטי בריטי במהלך מלחמת העולם הראשונה. הוא ההמנון הלאומי הלא רשמי של אנגליה.

## השיר
מילות השיר נכתבו על ידי המשורר האנגלי ויליאם בלייק, כשיר קצר שהיה הקדמה לשירה האפית "מילטון" (Milton), ויצא לאור לראשונה בשנת 1808.

ההשראה לשיר לקוחה ממיתוסים נוצריים שרווחו בבריטניה, ולפיהם ביקר ישו בצעירותו באי הבריטי יחד עם דודו יוסף הרמתי ומהאמונה לפי חזון יוחנן על הקמה עתידית של ירושלים החדשה. הנצרות בכלל, והכנסייה האנגליקנית בפרט, משתמשות במונח "ירושלים" לתיאור העולם האלוהי האידאי.

לפי הגישה המקובלת, השיר "ירושלים" מתאר את ביאתו השנייה של ישו והקמת ירושלים החדשה באנגליה, השיר נפתח בהתייחסות לביקורו האגדי של ישו על אדמת אנגליה.

מתחת לשיר המקורי רשם המשורר את הפסוק .

## הפופולריות של השיר
במאה השנים הראשונות לאחר כתיבתו לא עורר השיר תשומת לב מיוחדת בציבור הרחב. ב-1916 כלל אותו המשורר רוברט ברידג'ס באנתולוגיה של שירים פטריוטיים, "רוח האדם" (*The Spirit of Man*), שיצאה לאור כדי לעודד את רוחו של העם הבריטי בעיצומה של מלחמת העולם הראשונה. ברידג'ס ביקש מהמלחין יוברט פארי להתאים לשיר לחן פשוט, עבור קונצרט פומבי במסגרת מסע ציבורי לעידוד המורל. מאז הלחנתו הפך השיר לפופולרי. כנסיות וקתדרלות רבות באנגליה, וגם כנסיות אפיסקופליות בארצות הברית, אמצו אותו כמזמור, אף-על-פי שמילותיו אינן מילות תפילה במובן זה שאין בהן פנייה לאלוהים. השיר צבר אהדה גם מחוץ לכנסיות, ושרים אותו גם בבתי ספר, באירועי ספורט ובאירועים שונים בבריטניה וביתר המדינות שדוברות אנגלית. השיר רווח גם בעצרות פוליטיות, בעיקר של מפלגת הלייבור הבריטית.

מסופר על המלך ג'ורג' החמישי, שכאשר שמע את הגרסה התזמורתית בפעם הראשונה, אמר שהוא מעדיף את "ירושלים" על פני "אלוהים נצור את המלך" - שלמעשה איננו מוגדר כהמנון לאומי רשמי של הממלכה המאוחדת.

השיר הוקלט לאורך השנים במגוון סגנונות מוזיקליים. שלישיית אמרסון, לייק ופאלמר הקליטה עיבוד רוק מתקדם לשיר באלבומהּ Brain Salad Surgery. בשנת 1998 הוציא סולנה של איירון מיידן, ברוס דיקינסון, את השיר בעיבוד הבי מטאל הנמשך 6 דקות באלבום The Chemical Wedding. השיר הפך לחלק בלתי-נפרד מהרפרטואר של הזמר האפרו-אמריקני פול רובסון.

"ירושלים" היה אחד המזמורים המרכזיים ששר הקהל בחתונת הנסיך ויליאם וקתרין מידלטון בשנת 2011.

השיר מושר גם בסרטים רבים כמו מרכבות האש ובדידותו של הרץ למרחקים ארוכים.

ראש ממשלת בריטניה דייוויד קמרון הציע בשנת 2012, ש"ירושלים" תשמש כהמנון של נבחרת אנגליה בכדורגל ובענפי ספורט אחרים, מכיוון שלאנגליה (בניגוד לממלכה המאוחדת) אין המנון משלה, ונדרש המנון שיבדיל אותה מיתר האומות המרכיבות את הממלכה המאוחדת.

## לקריאה נוספת
* ג'ון קיטס וויליאם בלייק, **עוד משירי בליק וקיטס**, מאנגלית יהושע כוכב, תל אביב: הוצאת אופיר, 1980

## קישורים חיצוניים

* ויליאם בליק והאלהת האדם, מאת אהרון הראל פיש

## הערות שוליים

קטגוריה:שירים באנגלית
קטגוריה:שירי דת נוצריים
קטגוריה:שירי המאה ה-19
קטגוריה:שירים פטריוטיים בריטיים
קטגוריה:ויליאם בלייק
קטגוריה:יצירות ויליאם בלייק
קטגוריה:שירים על ירושלים
ארפלור

**ארפלור** (צרפתית: Harfleur) היא עיירה בחבל נורמנדי בצפון צרפת. בעיירה ממוקם נמל שהיה הנמל העיקרי בצפון מערב צרפת במשך שש מאות שנים, עד אשר נוסדה במאה ה-16 העיר לה הבר כ-5 קילומטרים במורד הזרם, כדי לנצל מעגנים הנוטים פחות להתמלא בסחופת. ארפלור ממוקמת כעת בקצה המזרחי של השטח העירוני של לה האבר.

## גאוגרפיה
ארפלור היא עיר של תעשייה קלה על שפך נהרות הסן והלזארד, כשישה קילומטרים מזרחית ללה הבר, בצומת הכבישים N282, D231 ו-D9015. בעיירה קיימת תחנת רכבת של ה-SNCF שבה עוצרת הרכבת המחברת בין פריז ללה הבר.

## היסטוריה
בתקופה הרומית העיר נקראה *קרקוטינום* (*Caracotinum*) והייתה הנמל העיקרי של הקלטים (עם גאלי עתיק ששכן בנורמנדי). דרך רומאית קישרה אותה עם טרואה.
מספר סרקופגים מתקופת השושלת המרובינגית התגלו למרגלות הר קאבר (Mont Cabert) הסמוך.

בימי הביניים, שם העיירה (*Herosfloth*, *Harofluet* or *Hareflot*) העיד על מוצאו הנורמני. הסיומת *fleur* מגיעה מנורדית עתיקה *Flöthe* ופירושה "שפך או זרוע של הים" והיא קשורה למילה פיורד. הפירוש המדויק של התחילית "har" אינו ידוע.

* ב-1202 הוענק כתב זכויות לעיר בידי ג'ון, מלך אנגליה
* ב-1281 הורחב הנמל
* בתחילת המאה ה-14 הוקמו אגודות סוחרים קטלוניות ופורטוגזיות
* בין 1341 ל-1361 הוקמו חומות העיר ואלו שוחזרו במאה החמש עשרה לאחר שנהרסו במלחמת מאה השנים.
שמאל|ממוזער|250px|הכנסייה ומספר בתי עץ

במשך שש מאות שנים, הייתה ארפלור עיר הנמל העיקרי של צפון מערב צרפת. בשנת 1415, היא נתפסה בידי הנרי החמישי, מלך אנגליה. המצור על ארפלר ארך כמה שבועות יותר מאשר הנרי החמישי ציפה - ומחלת הדיזנטריה הרגה חיילים, אבירים, ואצילים רבים כאשר חולים רבים נוספים נאלצו להישלח חזרה לאנגליה. חומות ההגנה של העיר נפגעו קשות על ידי המצור וכך גם רבים מן המבנים העיקריים של העיר. כדי לבסס את ניצחונו הנרי נאלץ להשאיר חלק משמעותי מצבאו כחיל מצב בעיר שזה עתה כבשו. בעוד שכוונותיו של הנרי לאחר תום המצור אינם ברורים, הרי שהצבא שהביא עמו היה גדול דיו כדי להתעמת עם צבאות הצרפתים בקרב פתוח ולא רק כדי להטיל מצור על עיר אחת. בעוזבו את ארפלור מצא הנרי את דרכו אל קאלה חסומה על ידי הצבא הצרפתי שהכריח לנוע אל פנים הארץ. הצרפתים חתכו את דרך האנגלים והתעמתו איתם בשדות הבוציים ליד אז'נקור ב-25 אוקטובר, 1415. קרב אז'נקור הסתיים בניצחון אנגלי מכריע.

ב-1435, תושבי המחוז, מונהגים בידי ז'ן דה גרושי התקוממו נגד האנגלים. מאה וארבעה מתושבי העיר פתחו את השערים עבור המורדים והאנגלים נאלצו לסגת מן העיר.

בין השנים 1445 ו-1449 האנגלים שוב תפסו את השליטה על העיר, אך היא שוחררה שוב ב-1450.
בשנת 1562, בזזו ההוגנוטים את ארפלור וכל הרשומות וכתבי הזכויות נעלמו. זכויות העיר שוחזרו על ידי שארל התשיעי, מלך צרפת ב-1568.

במאה השש עשרה, חשיבות הנמל החלה לדעוך, עם מילויו בסחופת ועם הקמת לה הבר כנמל מתחרה. ב-1887 נחפרה תעלת טנקרוויל (Tancarville) ואפשרה גישה ימית לעיירה גם מנהר הסן וגם מלה הבר.

## ערים תאומות
* 
* 

## קישורים חיצוניים

* 

קטגוריה:נורמנדי עילית: ערים
קטגוריה:צרפת: ערי נמל
אלי שוראקי

**אלי שוראקי** (בצרפתית: **Élie Chouraqui**; נולד ב-3 ביולי 1950) הוא במאי ותסריטאי צרפתי-יהודי.

## קורות חיים
נולד ברובע ה-19 בפריז למשפחה יהודית ממוצא צפון אפריקאי. הוא התגייס לצבא והפך לכוכב של נבחרת הכדורעף של צרפת. הוא החל את הקריירה שלו בקולנוע בתור עוזר לבמאי קלוד ללוש. סרטו הראשון באורך מלא, "האהבה הראשונה שלי" יצא בשנת 1978.

ב-2006 יצא הסרט ירושלים, ירושלים בבימויו של שוראקי, המבוסס על ספר באותו השם.

## קישורים חיצוניים

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:צרפתים שנולדו ב-1950
אלכסנדר גוטמן

**אלכסנדר גוטמן** (ברוסית: **Алекса́ндр Ильи́ч Гу́тман**; 29 בינואר 1945 - 17 בפברואר 2016) היה במאי דוקומנטרי רוסי ממוצא יהודי.

גוטמן למד במכון הפוליטכני שבלנינגראד (1968) ובבית הספר לקולנוע VGIK במוסקבה (1978).

סרטו "מסע אל הנעורים", משנת 2001, עוסק בארבע נשים גרמניות אשר הועסקו בעבודות כפייה ברוסיה לאחר תבוסת גרמניה במלחמת העולם השנייה.

סרטו משנת 2005, "בחיפוש אחר אושר", עוסק ביהודים אשר עברו להתיישב במחוז היהודי האוטונומי שבברית המועצות.

## קישורים חיצוניים

* 

קטגוריה:במאי קולנוע יהודים סובייטים
קטגוריה:במאי קולנוע יהודים רוסים
קטגוריה:תסריטאי קולנוע סובייטים
קטגוריה:תסריטאי קולנוע יהודים רוסים
קטגוריה:צלמי קולנוע יהודים
קטגוריה:צלמי קולנוע רוסים
קטגוריה:בוגרי המכון לקולנוע על שם גרסימוב
קטגוריה:רוסים שנולדו ב-1945
קטגוריה:רוסים שנפטרו ב-2016
סונדרה לוק

**סונדרה לוק** (באנגלית: **Sondra Locke**; 28 במאי 1944 – 3 בנובמבר 2018) הייתה שחקנית, במאית וזמרת אמריקאית מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1968 על הופעתה בסרט "צייד בודד הוא הלב".

הופיעה כבת זוגו של קלינט איסטווד בארבעה מסרטיו, ולצידו בשישה סרטים.

## ביוגרפיה
לוק נולדה בעיר שלביוויל שבטנסי לריימונד סמית, איש צבא במקצועו, ופאולין ביירן לוק, פועלת מפעל. הוריה נפרדו לפני שנולדה ולוק גדלה לצד אביה החורג אלפרד טיילור לוק.

למדה במשך שנה ב"אוניברסיטת מרכז טנסי" לפני שנשרה מן הלימודים במטרה לפנות לקריירת משחק. לפני שהפכה לשחקנית עבדה לוק במספר עבודות.

## קריירה
לוק הצליחה לגבור על 2000 מועמדות לתפקיד הצעירה מיק קלי בדרמה "צייד בודד הוא הלב". הופעה זו הייתה הראשונה של לוק בקולנוע והיא העניקה לה מועמדות לפרס אוסקר לשחקנית המשנה הטובה ביותר ושתי מועמדויות לפרס גלובוס הזהב לשחקנית המשנה הטובה ביותר ולפריצת השנה.

זכתה לדחיפה מקצועית רבה מקלינט איסטווד במחצית השנייה של שנות ה-70 של המאה ה-20, לאחר שליהק אותה למערבון שלו "פורע החוק ג'וסי וולס" (1976) ולסרט הפעולה "מלכודת לבלש" (1977). שיתוף המשיך בין בני הזוג גם לסרט ההרפתקאות "מחפש צרות" (1978) בו שיחקה לוק בתור הזמרת לין האלסיי טיילור ובסרט ההמשך "צרות צרורות" (1980). בהופעתה השלישית עבור איסטווד במערבון הקומי "ברונקו בילי" הופיעה בתפקיד אנטונט לילי עליו הייתה מועמדת לפרס השחקנית הגרועה ביותר.

ב-1983 הופיעה לוק בסרט הרביעי והרווחי ביותר בסדרת סרטי "הארי המזוהם" "מכת פתע". לוק הופיעה בתפקיד ג'ניפר ספנסר השוכרת את שירותיו של הבלש הארי קלהן לחקירת אונס שנאנסה בעברה.

לוק ביימה את סרטה הראשון, "רטבוי", בשנת 1986, והייתה מועמדת בפעם השנייה לפרס פטל הזהב כשחקנית הגרועה ביותר.

בשנת 1990 ביימה לוק את סרטה השני, המותחן "דחף", ובשנת 1997 את סרטה הרביעי "עשה לי טובה".

## חיים אישיים
בשנת 1967 התחתנה לוק עם הפסל גורדון אנדרסון, הומו מוצהר שהיה חבר קרוב שלה. ע"פ הביוגרפיה שפרסמה לוק בשנת 1997 "The Good, the Bad, and the Very Ugly" סידורי החתונה מעולם לא מומשו (כלומר בני הזוג לא קיימו יחסי מין זה עם זו).

לוק הייתה בת זוגו של כוכב הקולנוע קלינט איסטווד במשך 14 שנה (1989-1975) בעודו נשוי. במהלך מערכת היחסים שלהם, לטענתה, היא עברה שתי הפלות על פי בקשותיו של איסטווד. לאחר שנפרדו תבעה לוק משפטית את איסטווד מכיוון שהחליף את מנעולי הבית המשותף בו גרו השניים. כשנה לאחר מכן הגיעו השניים להסדר לאחר שאיסטווד נתן ללוק חוזה בימוי, אולם האולפנים בהם הייתה לכאורה חתומה, מעולם לא שכרו אותה לביים.

בשנת 1996 הגישה תלונה שנייה כנגד איסטווד בגין הונאה. השניים הגיעו בשנת 1999 להסכם שלא פורסם.

בשנת 1990 נאלצה לוק לעבור כריתת שד לאחר שאובחנה כחולה במחלת סרטן השד, ממנה החלימה באופן מלא.

## פילמוגרפיה נבחרת
*צייד בודד הוא הלב (1968)
*ווילארד (1971)
*פורע החוק ג'וסי וולס (1976)
*מלכודת לבלש (1977)
*צילה של צ'יקארה (קללת הר השדים) (1977)
*מחפש צרות (1978)
*ברונקו בילי (1980)
*צרות צרורות (1980)
*מכת פתע (1983)
*רטבוי (1986)
*משחק הנביאים (2000)

## כבמאית
*רטבוי (1986)
*דחף (1990)
*רצח במנות קטנות (1995)
*עשה לי טובה (1997)

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:במאיות קולנוע אמריקאיות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
ישראל וייסברם

**ישראל וייסבּרֶם** (כתיבים שנהגו בתקופתו: **ווייסברעם**, **וויסברעם**; בפולנית: **Israel Weissbrem**; כ' בשבט תקצ"ט, 4 בפברואר 1839, גרודנה – 1915 או 1917, ורשה) היה סופר ספרות עברית בוורשה בתקופת ההשכלה.

## ביוגרפיה

ישראל וייסברם נולד בראשית שנת 1839 בעיר גרודנה שברוסיה (רוסיה הלבנה), בן למשפחה בת אחד-עשר ילדים. אביו, בנימין זרח וייסברם (נפטר בתרנ"ו-1896), היה סוחר עשיר ונדבן בגרודנה (קרובו של אברהם אליהו הרכבי). מצד אמו, תמרה פינקֶל רבינוביץ', היה נצר למשפחת תלמידי חכמים.

וייסברם עבר לעיר ורשה שבפולין הקונגרסאית, ושם התפרנס כסוחר.
בשנת 1863 נישא ליֶטֶל בת אלכסנדר סֶנדֶר פּוֹקרויסקי (Pokrojski). היא נפטרה במהלך לידה, וב-1865 נישא בזיווג שני לחוה בת יהושע פוקרויסקי.

כתב בעיתון "הצפירה". בשנת 1888 פרסם בעיתון זה בהמשכים את הסיפורים "בין הזמנים" ו"ח"י אגורות", אשר ראו אור באותה שנה כספרים עצמאיים.

בשנת תרס"ב פרסם סאטירה בחרוזים בשם "חזיון על הציונים ומתנגדיהם".

בשנת 1983 תרגם אלן דייוויד קראון (Crown) את סיפוריו לאנגלית, והוציאם בלוויית מבוא.

## ספריו
* **בין הזמנים: בין הזמן אשר אבד עליו כלח ובין הזמן החדש אשר בו הסופרים יקבנו הזמן הנאור**: ספור, ורשה: מ’ לעווינסקי, תרמ"ח 1888. (סיפור מחיי היהודים בוורשה)
* **ח"י אגורות: או, הבו כסף! הבו כסף!**: ספור בשני חלקים, ורשה: מ’ לעווינסקי, תרמ"ח 1888. (סיפור מחיי היהודים ברוסיה)
* **הגורל והירושה: ספור מחיי היהודים והנוצרים בכפרים ובערים הקטנות ברוסיה המערבית**, ורשה: האחים שולדבערג, תרנ"ב. (הוצאה ב: תרנ"ה 1895)
* **חזיון על הציונים ומתנגדיהם**, ורשה: א’ גינז, תרס"ב.

### בתרגום לאנגלית

* *Israel Weissbrem and His Work: Novels and Poems*; translated and introduced by Alan David Crown, Tel-Aviv: Tcherikover Publishers, 1983. (Contents: Introduction; "Between the Times"; Eighteen Coins"; The Lottery and the Intheritance"; "A vision about Zionists and their opponents".)
* Israel Weissbrem, *The World of Israel Weissbrem: Between the Times. The Lottery and the Inheritance*; translated by Alan D. Crown, Boulder: Westview Press (*Modern Hebrew Classics*), 1993.


## לקריאה נוספת

* Alan David Crown, 'Introduction,' in: *Israel Weissbrem and His Work: Novels and Poems*, Tel-Aviv: Tcherikover Publishers, 1983.


## קישורים חיצוניים
* 
* 
מפרי עטו:
* , 
* ,
* 
* , 
* 

## הערות שוליים

קטגוריה:יהודים ליטאים
קטגוריה:יהודים פולנים
קטגוריה:סופרים כותבי עברית
קטגוריה:משכילים